《太湖石狮子笔架》
宋代·方一夔

忆昔金仙去后遗双狻，化作双玉南海边。洞庭山鬼逐不得，夜吼云根今几年。

先生曾作橘洲客，屡撼梧桐怖龙伯。携归深山动光彩，黑貙缩爪罴藏迹。

烂烂眼有百步威，安眠不动镇书帷。自惭四座无长物，烦护老颖书中□。

醉墨淋漓日千幅，毫端犹带湖光绿。怜渠骏猛助奇怪，他日相从校天禄。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。